Makerere University olwaleero mu butongole lwejaguza emyaka 100 bweddu bukyanga etandikibwawo.
President Yoweri Kaguta Museven yasuubirwa ng’omugenyi omukulu.
Poliisi y’ebidduka mu Kampala erambise ku ntambula y’ebidduka okuyingira mu University eno.
Abagenyi abalina kaada emyufu baakuyita mu mulyango gwa Makerere omukulu oba main gate ilwo mmotoka bazisimbe kubkizimbe kya Frank Kalimzo central teaching facility ne ku college of computing.
Abagenyi abalina kaadi kaadi eza kiragala, baakuyita mu Eastern gate olwo ebidduka babisimbe ku Nkrumah Hall gardens, Yusuf Lule central teaching facility ne Ku School of women and gender.
Aduumira poliisi y’ebidduka mu Kampala n’emiriraano Rogers Kawuma Nsereko asabye bonna abayitiddwa okukuuma ebiragiro, naabo abagala okukozesa enguudo ezogeddwako okunoonya amagezi amalala baleme kutaataganyuzibwa.
Makerere University yatandikibwawo.mu January wa 1922, nga yasooka kuyitibwa Uganda Technical College.
Abayizi 14 bebaasooka okujisomeramu, nga batwala amasomo g’okubajja,okuzimba n’okukanika.#
lug_Latn lug_Latn lug_Latn lug_Latn lug_Latn lug_Latn lug_Latn lug_Latn